હળવદ પંથકમાં પસાર થતી બ્રાહ્મણી નદી માં રેતી માફિયાઓ દ્વારા બેફામ પણે રેતીનું ખનન કરી રહ્યા છે જોકે આ રેતી ચોરી અટકાવવા ખાણ ખનીજ દ્વારા અનેક વખત કાર્યવાહી કરતી હોય છે પરંતુ પોલીસની રેત માફિયા સાથેની સાઠ ગાંઠને કારણે રેતી ચોરી અટકવાનું નામ નથી લેતી તે વાત જગજાહેર છે ત્યારે આજે હળવદ તાલુકાના રાયસંપર ગામે ગેરકાયદેસર રેતી ભરી પસાર થતા ડમ્પરને ગામલોકોએ અટકાવ્યું હતું પરંતુ બેફામ બનેલા રેત માફિયાએ ગામ ના લોકો પર ડમ્પર ચડાવી કચડી નાખવાનો પ્રયાસ કરી ડમ્પર ભગાડી મૂક્યું હતું જોકે ગામ ચાલકોએ ડમ્પર ચાલકનો પીછો કરી ડમ્પરને ઝડપી લઇ ડમ્પરમાં તોડફોડ કરી ડ્રાઈવરને માર માર્યો હોવાનું જાણવા મળી રહ્યું છે જોકે ઘટના બન્યા બાદ મોરબી જિલ્લા ખાણ ખનીજ અને હળવદ પોલીસ ઘટના સ્થળે ગયાના વાવડ સાંપડી રહ્યા છે.